**קל, ספורטיבי ומאובזר יותר**

**הונדה Forza והונדהForza 250 נוחתים בישראל**

**קטנוע המנהלים של הונדה נולד מחדש כשהוא קל וקומפקטי יותר עם מפרט משופר לנוחות מקסימלית זמין בגרסת 300 סמ"ק וגם 250 סמ"ק**

**עכשיו במחיר השקה: החל מ-34,900 ש"ח**

כבר שנים רבות נחשב **הונדה Forza** לכלי רב עוצמה ויוקרה בעולם הקטנועים הבינ"ל. ההיסטוריה שלו כקטנוע יוקרתי בגודל בינוני החלה כבר בשנת 2000: הדגם הראשון הניח את היסודות וסיפק יכולות רכיבה מלאות חיים, נפח אחסון נדיב ומערכת בלימה חדשנית. הוא הפך לפופולרי בקרב רוכבים ברחבי אירופה שאימצו בחוזקה את היכולות המקיפות שלו המבטיחות שימושיות מעולה ברכיבה יומיומית.

**הונדה Forza**  המשיך להתפתח, תוך שמירה על מה שהפך לסימן המסחרי של הקטנוע: שילוב יכולת ספורטיבית ומאפיינים של קטנוע GT. בשנת 2004, נוספו לקטנוע מערכת CVT (תמסורת רציפה) מבוקרת אלקטרונית מסוג SMATIC של הונדה, מפתח חכם למניעת גניבה, מערכת הזרקת דלק אלקטרונית יעילה במיוחד מסוג PGM-FI וחלל המאפשר אחסון של שתי קסדות מתחת למושב.

בשנת 2005 התווספה מערכת ABS ובשנת 2008 נוספו אלמנטים יוקרתיים כגון מערכת שמע ורמקולים וכן מערכת S MATIC משודרגת (עם מצב שילוב העברת הילוכים אוטומטית) ומערכת ABS משולבת. בשנת 2016 נוספו חידושים נוספים והוצג מושב חדש עבור ה-**Forza**  המאפשר רכיבה של שני אנשים בנוחות מלאה, גם במהירויות גבוהות.

שנת 2018 מציינת את חשיפתו של ה-**Forza**  שעבר מקצה שיפורים קיצוני. הוא ממשיך באותו נתיב שהוביל את אחיו הקטן, ה-Forza 125, להצלחה כבירה (עם מכירות של 30,000 קטנועים ברחבי אירופה מאז השקתו לפני שלוש שנים) ובעוד הוא שומר על אופיו כקטנוע GT, הוא כעת קל, קטן, חכם וספורטיבי יותר.

**סקירה כללית**

**הונדהForza**  מודל 2018 כולל מראה חדש ורענן. הוא ממוקד ומהודק יותר, עם ממדים חדים יותר, בהשוואה לדגם היוצא. בסיס הגלגלים ואורכו הכולל של הקטנוע קצרים יותר, הוא צר יותר, אך מושב גבוה יותר מאפשר ראות משופרת. הקטנוע כעת קל יותר ב-12 ק"ג אפילו עם גלגל אחורי בקוטר גדול יותר, הודות לשלדה משופרת ומסגרת שעברה תכנון מחדש. התוצאה היא האצה משופרת, מהירות סופית גבוהה יותר וצריכת דלק יעילה יותר.

המגן החדש, הכולל כוונון חשמלי נוח, מספק הגנה מרבית מפני הרוח במהלך רכיבה במהירויות גבוהות וחופש מוחלט בעת רכיבה ברחבי העיר. ניתן להפעיל או לכבות את בקרת המומנט של הונדה (‏HSTC) שנוספה לקטנוע מהידית השמאלית.

לוח מכשירים משופר מספק יותר מידע בתצוגה דיגיטלית שנוספה למחוונים האנלוגיים. כל הנוריות הן כעת מסוג LED. המפתח החכם מאפשר שליטה על תא אחסון עליון אופציונלי בנפח 45 ליטר.

**תכונות עיקריות**

**ציוד ועיצוב**

• מגן רוח קדמי עם כוונון חשמלי הנשלט מהידית השמאלית

• לוח מחוונים משופר הכולל שילוב של מידע דיגיטלי ואנלוגי

• חלל אחסון לשתי קסדות מתחת למושב

• תאורת LED מלאה

• קווים חדים חדשים המקנים מראה חדש 'גמיש' וספורטיבי יותר

קווי העיצוב של ה-**Forza**  זורמים לאחור ממגן רוח חשמלי חדש, הנשלט על ידי מתג הממוקם על הידית השמאלית ומאפשר תנועה חלקה של 140 מ"מ. הוא תוכנן כדי לאפשר הגנה מפני רוח (זרימת האוויר מוסטת אל סביב הרוכב ומעל ראשו) ולהפחית את רעשי הרוח. יציבות ונוחות במהירויות גבוהות יותר - ולמרחקים ארוכים יותר - יכולה להיות מוחלפת באופן מידי לתחושת חופש גדולה יותר כשמגן הרוח מונמך לנקודה הנמוכה שלו באמצעות לחיצת מתג בצדו השמאלי כדי להזיזו לכל נקודה בטווח תזוזה של 140 מ"מ.

התא מתחת למושב מאפשר אחסון של שתי קסדות סגורות ואף ניתן לחלקו כדי לאחסן קסדה ו/או ציוד גשם ותיקים בגודל A4. הכיס בחיפוי השמאלי הקדמי ניתן לנעילה והחלל הפנימי שלו ניתן לסידור, בהתאם לנוחותו של הרוכב, כדי שניתן יהיה לאחסן, למשל, טלפון ובקבוק מים. הכיס גם כולל שקע טעינה 12V. כל פנסי האופנוע הם מסוג LED.

המפתח החכם של ה-**Forza** , בנוסף לשליטה על כפתור ההתנעה ועל נעילת תא האחסון, המפתח החכם גם שולט על תא האחסון העליון האופציונלי בנפח 45 ליטר הניתן להסרה - בפעם הראשונה בקטנוע של הונדה. כשהמפתח החכם בכיסו של הרוכב, תא האחסון ננעל באופן אוטומטי כשהוא מתרחק מהקטנוע. הוא גם ניתן לנעילה מהמפתח. מתג תא האחסון העליון ממוקם על המשטח התחתון וכדי לשמור על הנפח הפנימי של התא, מנגנון ההפעלה מותקן על חלקו האחורי של הקטנוע.

לוח המכשירים המשופר כולל מד מהירות אנלוגי ומד סל"ד עם תצוגה דיגיטלית הניתנת לשינוי בין שלושה מצבים (נשלטת על ידי מתג הממוקם על הידית השמאלית): מד מרחק, טווח הנסיעה שנותר וצריכת דלק נוכחית; מד מרחק מצטבר, צריכת דלק ממוצעת וקוצב זמן (טיימר); או מד טמפרטורה סביבתית וחיישן מצבר.

הונדה**Forza**  עוצב כדי לספק סגנון ויעילות אווירודינמית ומראהו מזכיר את מראה ה-Forza 125 הפופולרי, עם קווים מודרניים המספקים תחושה אמתית של ספורטיביות וחופש. בניגוד לדגם היוצא, עיצוב הדגם החדש נוטש את המראה המעוגל יותר ומציג מראה חד ודינמי, המשלים את הגמישות והביצועים שמושגים הודות למידות הקומפקטיות יותר. נגיעות בגוון כסוף סביב אזור האף, החזית וכיסויי הצד מוסיפות אלגנטיות לתחושת היוקרה של הקטנוע.

 **Forza זמין בצבעים הבאים:**

כחול מטלי (Crescent)

שחור פנינה (Nightstar)

אפור מטלי - מט (Cynos)

לבן פנינה – מט

**שלדה**

• מסגרת צינורות פלדה חדשה לגמרי, משקל נקי קל ב-12 ק"ג

• בסיס גלגלים קצר יותר וגיאומטריית היגוי חדה יותר

• מידות קומפקטיות בהרבה ומושב גבוה יותר

• גלגלים מיציקת אלומיניום בקוטר 15/14 אינץ'

**Forza**  מודל 2018 כולל שלדה חדשה לגמרי המקזזת 12 ק"ג מהמשקל הנקי של הקטנוע (182 ק"ג). היא מבוססת על מסגרת צינורות פלדה המאפשרת גם את קיצור בסיס הגלגלים ב-35 מ"מ ל-1,510 מ"מ. זווית ההטיה בין ציר ההיגוי לציר הגלגל נקבע על 26.5° (בהשוואה ל-27.0° בדגם היוצא) והמרחק בין ציר ההיגוי לציר הגלגל (trail) נקבע על 89 מ"מ, כשהמצנן והמצבר ממוקמים בין מיכל הדלק ותא האחסון שמתחת למושב, כדי להסיט את המסה לכיוון מרכז המרכב של הקטנוע.

בהשוואה לדגם היוצא, הדגם החדש קצר יותר ב-25 מ"מ ואורכו הכולל הוא 2,140 מ"מ. המושב הוגבה ב-62 מ"מ לגובה של 780 מ"מ ותנוחת הרכיבה זקופה יותר ומאפשרת ראות מעולה לכל הכיוונים. רוחב הכידון הוא 755 מ"מ (צר ב-2 מ"מ בהשוואה לדגם היוצא), כשרוחב החלק הקדמי הוא 580 מ"מ ורוחב קו המראות הוא 860 מ"מ - מידות קומפקטיות המאפשרות תמרון קל בין כלי רכב בעת רכיבה בתנועה כבדה.

מזלגות טלסקופיים חסונים בקוטר 33 מ"מ ושני בולמי זעזועים אחוריים - עם שבעה מצבי כוונון קפיצים - מורכבים על זרוע מתלה המיוצרת מיחידת אלומיניום אחת.

גלגל קדמי מיציקת אלומיניום בקוטר 15 אינץ' הנועל צמיג במידות 120/70-15 וגלגל אחורי בקוטר 14 אינץ' (גדול באינץ' אחד, בהשוואה לדגם היוצא) הנועל צמיג במידות 140/70-14 מבטיחים אחיזה מעולה ונוחות נסיעה.

בלם דיסק בודד מלפנים בקוטר 256 מ"מ ובלם דיסק בקוטר 240 מ"מ מאחור מבטיחים בלימה משופרת, כשמערכת ABS כפולת ערוצים מבטיחה בלימה נשלטת על משטחים חלקים.

**מנוע**

• האצה מהירה יותר, מהירות מרבית גבוהה יותר וצריכת דלק משופרת

• בקרת המומנט של Honda ‏HSTC כציוד סטנדרטי

• ניתנת להפעלה או לכיבוי באמצעות מתג הממוקם על הידית השמאלית

נפח המנוע של **Forza** הוא 279 סמ"ק, מקורר מים, עם הזרקת דלק, ארבעה שסתומים לצילינדר וגל זיזים עילי. זהו המנוע המותקן ב-SH300i האגדי, עם עדכונים במאפייני הכוח (באמצעות ראש זרימת גזי פליטה, מצתים ארוכים יותר ותזמון שסתומים משתנה) כדי לאפשר רכיבה מהנה בטווח סל"ד נמוך, בינוני וגבוה ולהבטיח צריכת דלק מעולה.

מידות הקוטר ומהלך הבוכנה הן 68.5x ‏72 מ"מ, עם יחס דחיסה של 10.5:1. המנוע מספק שיא כוח של 18.5kW (מעל 25 כ"ס) ב-7,000 סל"ד ומומנט של 27.2Nm ב-5,750 סל"ד. חיסכון משקל של 12 ק"ג בדגם החדש מבטיח ביצועים משופרים: 0-200 מטר תוך 11.1 שניות. 0.3 שניות מהר יותר בהשוואה לדגם היוצא. צריכת הדלק היא 31 ק"מ לליטר (במצב WMTC). נפח מיכל הדלק הוא 11.5 ליטר המבטיח טווח נסיעה פוטנציאלי של מעל 350 ק"מ.

תכונה חדשה ב-**Forza 2018** היא בקרת המומנט של הונדה ‏HSTC – זוהי הפעם הראשונה בה המערכת מותקנת בקטנוע של הונדה. מערכת HSTC מזהה שינויים בין מהירות הגלגל הקדמי והאחורי, מחשבת את יחס ההחלקה ושולטת במומנט המנוע באמצעות מערכת הזרקת הדלק כדי להשיב את האחיזה של הגלגל האחורי. מערכת HSTC ניתנת להפעלה או לכיבוי באמצעות מתג הממוקם על הידית השמאלית. מחוון T בתצוגה הדיגיטלית מהבהב כשהמערכת בפעולה.

מנוע ה-**Forza**  תוכנן לעמידות מוכחת וזוהי אחת מנקודות החוזקה החשובות בכלי הזה. זרועות נדנדים סיבוביות, מסבי גל ארכובה שטוחים ותיבות ארכובה אטומות מבטיחים אמינות לאורך זמן; קיבולת השמן היא 1.7 ליטר והיסט של 5 מ"מ בצילינדר מפחית את החיכוך הפנימי. מצמד צנטריפוגלי אוטומטי מפעיל תמסורת מסוג V-Matic (עם יחסי העברה שהוגדרו עבור תגובה מהירה במהירויות נמוכת והאצות חכמות) ויחס העברה סופי באמצעות רצועה.